open-index/open-wikipedia-markdown huggingface dataset:
Dido de Yenefrito

O **Dido de Yenefrito** (en castellano *Dedo de Yenefrito*) ye un mont de 1.818 metros que se troba o municipio de Pandicosa (Uesca), a o fundo d'a val de ra Ripera.

## Toponimia
Se diz asinas por a suya forma parellana a un dido apuntando enta o ciel.

O termin *Yenefrito* apareixe en un protocolo notaria de 1428:

Podría tractarse d'un toponimo compuesto, en o que o suyo segundo componente, *-frito*, s'explicaría por o participio latino *FRACTU* 'crebau' (de *FRANGERE*), que evolucionaría primero a
-freito y posteriorment se reduciría a -frito.

## Referencias

## Vinclos externos
* En "Mendikat"
Blériot III

O **Blériot III** fue un avión experimental y historico construito en Francia en 1906 por os pioneros de l'aviación Louis Blériot y Gabriel Voisin. A primera versión teneba fallos de disenyo, fue modificada y renombrada como **Blériot IV**, garra d'as versions consiguieron desapegar d'o suelo.

A primera versión yera un concepto de hidroavión pero no podió volar y facioron cuantas modificiacions, entre ellas un timón y un nuevo tren d'aterrizache con ruedas pero en a primera preba feita en o Parque de Bagatelle de París chocó contra un obstaclo con un resultau de danyos irreparables en l'aeronau. Iste fracaso disolvió a sociedat Blériot-Voisin, Blériot continó fendo avions con *Recherches Aéronautiques Louis Blériot* y Voisin con o suyo chirmán establió a empresa *Appareils d'Aviation Les Fr'res Voisin*.

## Bibliografía
* Elliot, Brian A.; *Bleriot: Herald of an Age*. Stroud: Tempus, 2000 . ISBN 0-7524-1739-8.
* Hallion, Richard P.; 'Taking Flight*. New York: Oxford University Press, 2003. ISBN 0-19-516035-5.*
* Taylor, M.J.H.; *Jane's Encyclopedia of Aviation* London: Studio Editions, 1989, p.&nbsp;161.
* Devaux, Jean and Michel Marani; "Les Douze Premiers Aéroplanes de Louis Blériot". *Pegase* Nº 54, Mayo de 1989.

## Vinclos externos
*  ''Nova: A Daring Flight''
Punta Blanca

A **punta Blanca**, ye una cima pirenenca de 2.727 metros d'altaria situata en a sierra d'a Partaqua en a val d'Acumuer en l'Alto Aragón. Administrativament fa parti d'o municipio de Samianigo.

## Vinclos externos
*  En Mendikat
Penya Zarrambucho

:*No entivocar-se con a [[punta Zarrambucho]] (2.572 m)*

A **penya Zarrambucho**, tamién conoixita como **penya d'Igüés**, ye una cima pirenenca de 2.571 metros d'altaria situata en a sierra d'a Partaqua en l'Alto Aragón. Administrativament se troba en a muga entre os municipios de Biescas y Samianigo.

## Vinclos externos
*  En Mendikat
O Morral

**O Morral** (en castellano *El Morral*) ye una montanya de 1.342 m d'altaria situada en a val d'Ansó.

## Enlaces externos
*  En "Mendikat"
Puntal de Garai

O **puntal de Garai** (en castellano *puntal de Garay*) ye una montanya de 1.232 m d'altaria situada en a val d'Echo, en a sierra de los Dos Ríos.

## Toponimia
En basco *garai* significa "alto" u "cobalto".

## Enlaces externos
*  En "Mendikat"
Kaja Kallas

**Kaja Kallas**, naixita de Tallinn (Estonia) lo 18 de chunio de 1977, ye una politica y avogada estonia, que se desempenyaba como primera ministra d'Estonia dende lo 26 de chinero de 2021 dica lo 23 de chulio de 2024, tamién ye presidenta d'o Partiu Reformista Estonio dende abril de 2018; previament estió deputada a lo Parlamento Europeu dende 2014 dica 2018, y miembro d'o Parlamento d'Estonia de 2011 a 2014.

Ye a primera muller en ocupar a chefatura de gubierno en o suyo país. Ye a filla d'o tamién politico y expresident estonio Siim Kallas.

## Referencias
Chaponeses

Os **chaponeses** u **nipons** (en chaponés 日本人 *Nihonjin*) son lo grupo etnico que s'identifica baixo la cultura de Chapón asinas como con la suya descendencia. En qüestions mas chenerals lo termin se refiere a tot aquell individuo que conta con la ciudadanía chaponesa. En toz, aproximadament 130 millons de personas son d'ascendencia chaponesa; d'estes amán de 127 millons viven en Chapón. La chent d'ascendencia chaponesa que vive en atros países recibe lo nombre de nikkeijin (日系人). Lo termin de "pueblo chaponés" tamién puet estar usau en cualques contextos pa referir-se a atros grupos etnicos tals como los yamato, lo grupo mas numeroso, los ryukyuenses y los ainu, minoritarios.

## Referencias
Multiptero

O **Multiptero** fue un avión experimental y historico construito en 1900, disenyau por Cristòfol Juandó y conoixito tamién como *Flugilarillo*,
iste nombre esdevien de l'esperanto.

Fue construita una unidat equipada con un motor Buchet de 24 CV que estió expuesto en ferias en Sabadell y Barcelona, y una exhibición en a Plaza de Catalunya pero no se'n tiene constancia que desapegara d'o suelo, no ye probable por que habría estau un acontecimiento destacau con documentación escrita en as publicacions d'a epoca.

O modelo quedó estancau y o suyo creador reclamó aduya a institucions militars y politicas d'a suya epoca, no teniendo garra soporte no continó o suyo desarrollo por manca de financiación y o prochecto quedó ublidau dica a decada d'os anyos 1990 cuan se recupera a historia d'o suyo disenyador.

## Bibliografía
*  Juandó, Cristòfol; *Navegación aérea. Aviación, mejor dicho, avegación*. Imp.López Robert, Barcelona, 1904.
Carmen París

**Carmen París**, naixita de Tarragona (Catalunya) o 18 de setiembre de 1966 y creixida en Utebo (Aragón), ye una cantaire y compositora aragonesa, que o suyo estilo fusiona a ixota aragonesa, o jazz, a musica andalusí y o flamenco.

## Discografía
* *Pa' mi genio*, (2002).
* *Jotera lo serás tú*, (2005).
* *InCubando* (2008).
* *Ejazz con Jota*, (2013).
* *Carmen París Y Nabyla Maan – Dos Medinas Blancas* (2017).

## Premios
* 2003: Premios d'a Musica d'a SGAE a lo millor disco de musica tradicional, y Premio d'a Musica Aragonesa a lo Millor Disco por *Pa' mi genio*.
* 2006: Premios d'a Musica d'a SGAE a lo millor disco de musica tradicional y Premio d'a Musica Aragonesa  a o Millor Disco por *Jotera lo serás tú*.
* 2009: Premios d'a Musica d'a SGAE a lo millor disco de fusión y Premio d'a Musica Aragonesa a o Millor Disco y a la Millor Solista por *Jotera lo serás tú*.
* 2014: Premio d'a Musica Aragonesa a o Millor Disco y a la Millor Solista por *Ejazz con Jota* y Premio Nacional de las Músicas Actuales d'o Ministerio de Cultura d'o Gubierno d'Espanya.

## Vinclos externos
* Pachina web oficial de Carmen París.
Pala d'el Puerto

A **pala d'el Puerto** ye una cima pirenenca de 2.630 metros d'altaria situada en o macizo de Cotiella, en o municipio de Plan.

## Vinclos externos
*  En Mendikat
Puntons Royos

Es **puntons Royos** son dos montanyas pirenencas de 2.694 y 2.502 metros d'altaria que forman la cima nord-ueste de la penya de la Una (2.719 m).

Se troban situadas en el macizo de Cotiella, en el municipio de Plan.

## Vinclos externos
*  En Mendikat
Apollo Command and Service Module

L**'Apollo Command and Service Module** u nomás que **CSM** (en aragonés "modulo de mando y servicio") yera una nau espacial que estió uno d'os components prencipals emplegaus pa lo programa Apollo d'os Estaus Unius, que aterrizó astronautas en a Luna entre 1969 y 1972.

Yera lo vehíclo encargau de carriar a os tres astronautas dica l'orbita d'a Luna, mantener-los allí y fer-los tornar a la Tierra por meyo d'un amerizache controlau. A capsula Apollo teneba forma de cono, con una altura de 3,18 m y un diametro en a base de 3,9 m y lo suyo peso, incluindo a os tres astronautas, yera de 5534 kilogramos.

O CSM estió desarrollau y construiu pa la NASA por North American Aviation a partir de noviembre de 1961. Inicialment estió disenyau pa aterrizar en a Luna sobre una plataforma de aterrizache de codetes y tornar a os tres astronautas en una misión de puyada directo, que no usaría un modulo lunar, y por tanto no teneba provisions pa acoplar-se con unatra nau espacial. Isto, amás d'atros cambios de disenyo necesarios, levó a la decisión de disenyar dos versions d'o CSM: o Bloque I s'usaría pa misions sin tripulación y un solament vuelo en orbita terrestre tripulau (Apollo 1), mientres que o Bloque II mas abanzau estió disenyau pa fer servir con o modulo lunar. O vuelo de l'Apollo 1 estió cancelau dimpués que un incendio en a gabina mató a la tripulación y destruyió o suyo modulo de comando entre una preba d'asayo de lanzamiento. As correccions d'os problemas que causoron l'incendio s'aplicoron a la nau espacial Block II, que s'utilizó pa toz os vuelos espacials tripulaus.

Se lanzoron decinueu CSM enta l'espacio. D'istos, nueu voloron humans a la Luna entre 1968 y 1972, y atros dos realizoron vuelos de preba tripulaus en orbita baixa terrestre, toz como parti d'o programa Apollo. Antis d'istos, atros cuatro CSM heban volau como prebas Apollo sin tripulación, d'os cuals dos yeran vuelos suborbitales y atros dos yeran vuelos orbitales. Dimpués d'a conclusión d'o programa Apollo y entre 1973-1974, tres CSM transportoron astronautas a la estación espacial orbital Skylab. Finalment, en 1975, o zaguer CSM volau atracó con a nau sovietica Soyuz 19 como parti d'o Prochecto de Preba Internacional Apollo-Soyuz.

## Referencias
Blériot V

O **Blériot V** fue un avión experimental y historico disenyau por o pioner de l'aviación Louis Blériot y construito en Francia en 1907 por *[[Blériot Aéronautique]]*.

Inspirau por o Bis-14 de Alberto Santos Dumont o suyo concepto de disenyo cambió de forma radical con as anteriors aeronaus de Blériot, optando ista vegata por un avión monoplano por primera vegata, iste cambio y modificacions posteriors aduyau por o mesmo motor Antoinette que o Blériot III y IV,li permitioron o suyo primer exito desapegando d'o suelo por primera vegata fendo vuelos curtos pero en uno d'istos vuelos, pilotau por ell mesmo, tenió un accidente con danyos irreparables. Dimpués d'iste accidente albandonó o desarrollo d'iste modelo ta centrar-se en o Blériot VI.

## Bibliografía
* Elliot, Brian A.; *Bleriot: Herald of an Age*. Stroud: Tempus, 2000 . ISBN 0-7524-1739-8.
* Opdycke, Leonard E. *French Aeroplanes Before the Great War*, p.&nbsp;47 Atglen, PA: Schiffer, 1999. ISBN 0-7643-0752-5.
* Devaux, Jean and Michel Marani; "Les Douze Premiers Aéroplanes de Louis Blériot". *Pegase* Nº 54, Mayo de 1989.

## Vinclos externos

*  ''Nova: A Daring Flight''.
Cabezo de la Talaya de Sant Per

Lo **cabezo de la Talaya de Sant Per** ye lo cabalto vistable d'una plataforma estructural con una altaria de 326 metros d'altaria situau lo municipio de Sant Per de Calanda a l'este de lo nuclio habitau, cerca de la Ermita de Santa Quiteria y lo camín de Casp.

## Toponimia
L'oronimo *[[cabezo]] de la [[talaya (orografía)|Talaya]]* presenta dos formants comuns en la microtoponimia aragonesa. Una talaya ye en orografía un punto prou alto y vistable que permite posar-ie un puesto de vichilancia de los terrenos d'arredol. L'arabismo *talaya* creyó muitos toponimos en tiempos de la reconquiesta de la val d'Ebro y Sistema Iberico, lo que ixampló dimpués lo significau orichinal de "torraza situada en alto" a lo d'"altaria bien vistable en lo terreno".

A primers de lo sieglo XVII lo portugués João Baptista Labanha en fizo mención en lo suyo libro "*[[Itinerario del Reyno de Aragón (1610-1611)]]*":

En Sant Per la denominación popular actual ye *La Talaya* (escrito *La Atalaya*), y fa part d'un conchunto d'altarias conoixiu como *[[Talayas de Sant Per|Las Talayas]]* u *Las Atalayas*.

## Referencias
Podcast

Un **podcast** ye una serie episodica de fichers d'audio dichital de palabra charrada que un usuario puede descargar a un dispositivo personal pa escuitar facilment. As aplicacions de transmisión y os servicios de podcasting brindan una forma convenient y integrada d'administrar una coda de consumo personal en muitas fuents de podcasts y dispositivos de reproducción.

Una serie de podcasts cheneralment presenta a un u mas presentadors recurrents embrecaus en una discusión sobre un tema en particular u un evento actual. A discusión y o conteniu dentro d'un podcast pueden variar dende un guión cudiadosament escrito dica completament improvisau. Os podcasts combinan una producción sonora elaborada y artistica con preocupacions tematicas que van dende a investigación cientifica dica o periodismo d'a vida cutiana. Muitas series de podcasts proporcionan un puesto web asociau con vinclos y notas de programas, biografías de convidaus, transcripcions, recursos adicionals, comentarios y mesmo un foro comunitario dedicau a discutir o conteniu d'o programa.

O coste pa o consumidor ye baixo. Si bien muitos podcasts se pueden descargar de baldes, beluns son refirmaus por corporacions u patrocinaus, con a inclusión d'anuncios comercials. En atros casos, un podcast tamién podría estar una empresa comercial refirmada por bella combinación d'un modelo de conduta paga, publicidat u producto entregau dimpués d'a venda.

A chent ye motivada pa creyar un podcast por cuantas razons. O productor de podcasts, que a ormino tamién ye o presentador de podcasts, puede deseyar expresar una pasión personal, augmentar a visibilidat profesional, ingresar a un ret social de personas influyents u ideyas influyents, cautivar una comunidat d'espectadors con ideyas afíns u presentar propuestas pedagochicas u ideyas ideolochicas (posiblement baixo emparo filantropico).

A causa que o conteniu d'os podcasts ye a ormino gratuito u, como minimo, asequible pa o consumidor meyo de podcasts, o podcasting se clasifica a ormino como un meyo disruptivo, que ye adverso a o mantenimiento d'os modelos d'ingresos tradicionals. Os podcasts de larga duración con un catalogo rezagau substancial son susceptibles de consumo excesivo.

## Etimolochía
*Podcast* ye un acronimo, una combinación de *iPod* y de l'anglés *broadcast* "transmisión". O termin *podcasting* estió sucheriu por primera vegada por o columnista de The Guardian y periodista d'a BBC Ben Hammersley, qui lo inventó en primerías de febrero de 2004 mientres escribiba un articlo pa o periodico The Guardian. O termin s'utilizó por primera vegada en a comunidat de blogs d'audio en setiembre de 2004, cuan Danny Gregoire lo introdució en un mensache a la lista de correu iPodder- dev, d'an estió adoptau por Adam Curry. Dende alavez o termin *podcast* s'expandió a atros idiomas.

Manimenos a suya etimolochía, se puede accedir a o conteniu utilizando cualsiquier ordinador u dispositivo semellant que pueda reproducir fichers multimedia.

## Referencias
Álvaro Ortiz Albero

**Álvaro Ortiz Albero**, naixito de Zaragoza (Aragón) en 1983, ye un historietista y debuixant que ye un autor con multiples nominacions en o Salón Internacional d'o Cómic de Barcelona. A primera nominación la obtenió o premio a l'autor revelación por *Julia y la voz de la ballena* (2010) , a la cual siguioron tres nominacions a o premio a la millor obra, por *Cenizas* (2013), *Murderabilia* (2015) y *Rituales* (2016), respectivament.

## Obra
*  *Bajo un centenar de cielos* (2004).
*  *Julia y el verano muerto* (2004).
*  *Espaguetis a la carbonara* (2005).
*  *La peor historia del mundo* (2005).
*  *El retrato de Papa Noel* (2008).
*  *Julia y la voz de la ballena* (2009).
*  *Fjorden* (2010).
*  *Cenizas* (2012).
*  *Derretido* (2013).
*  *Murderabilia* (2014).
*  *Rituales* (2015).
*  *El murciélago sale a por birras* (2020).

## Referencias
Mosarejos

**Mosarejos** ye un lugar d'a provincia de Soria, situau en o municipio de Recuerda, en a comarca de Tierras del Burgo.

Dende o punto de anvista cherarquico d'a Ilesia catolica fa parti d'a diocesi d'Osma que, a la vegada, perteneixe a l'archidiocesi de Burgos.

## Historia
Perteneixió dimpués d'a reconquiesta d'a zona a l'Alfoz de Gormaz, quedando a suya historia ligada a la villa de Gormaz dica a liquidación d'as sinyorías en o sieglo XIX.

En o censo de 1789, ordenau por o conte de Floridablanca, apareixeba como lugar d'o partiu chudicial de Gormaz en a intendencia de Soria,  con churisdicción de sinyoría y baixo l'autoridat de l'alcalde pedanio, nombrau por o conte de Ribadavia. Contaba ta par d'alavez con 84 habitants.

En cayer l'Antigo Rechimen a localidat de constituye en municipio constitucional en a rechión de Castiella la Viella, partiu d'El Burgo de Osma, que en o censo de 1842 contaba con 17 fuegos y 70 vecins, pa dimpués (entre o censo de 1857 y l'anterior) integrar-se en Recuerda.

## Demografía
En l'anyo 1981 contaba con 4 habitants, concentraus en o núclio prencipal, pasando a 2 en  2010, toz varons.

## Patrimonio

* **Ilesia de Mosarejos**
Ruinas d'a ilesia d'estilo romanico.
* **Atalaya musulmana**
:*Se veiga a [[talaya de Mosarejos]]*.
Apareixe en o catalogo de Biens Protechius d'a Chunta de Castiella y Leyón en a categoría de Castiello con calendata de incoación 23 de mayo de 1983.

## Referencias

## Vinclos externos

*  Por Gormaz y Caracena
*  En "lospueblosdeshabitados.blogspot.com"
Senabe

O **senabe** (d'o latín *< sinapis*) ye un apanyo elaborau a partir d'as simients d'as plantas *Sinapis alba* *Brassica juncea* u *Brassica nigra*. 
 
As simients enteras son molidas, escrebazadas u escalamaixadas y se mezclan con augua, vinagre, suco de limón, vin u atros liquidos, sal y, a ormino, atros aromas y especias, pa creyar una maseta que vareya en color d'amariello brllant a pardo fosco. A simient en ella mesma tien un gusto recio, picant y bella cosa amargo, con tot y con ixo, o gusto d'os apanyos de senabe vareyan de dolza a picant.

Comunament combinada con carnes y formaches, o senabe tamién s'adhibe a entropans, hamburguesas y hot dogs. Tamién s'utiliza como ingredient en muitos adrezos, untos, sopas y adobos. Como crema u como simients individuals, o senabe s'emplega como apanyo en a cocina d'India y Bangladesh, o Mediterranio, o norte y sud-este d'Europa, Asia, America y Africa, por o que ye una d'as mas populars y amplament emplegadas especias y apanyos en o mundo.

## Referencias
Qubit

En computación cuantica, un **qubit** (de l'anglés *quantum bit*) u **qbit** u **bit cuantico** ye a unidat basica d'información cuantica, a versión cuantica d'o bit binario clasico realizau fisicament con un dispositivo de dos estaus. Un qubit ye un sistema mecanico cuantico de dos estaus (u dos livels), un d'os sistemas cuanticos mas simples que amuestra a peculiaridat d'a mecanica cuantica. Os eixemplos incluyen: o chiro de l'electrón en o cual os dos livels pueden prener-se como que chiro enta alto y enta baixo; u a polarización d'un solament fotón en o cual os dos estaus pueden prener-se como a polarización vertical y a polarización horizontal. En un sistema clasico, un bit habría d'estar en un estau u unatro. Manimenos, a mecanica cuantica permite que o qubit sía en una superposición coherent de toz dos estaus simultaniament, una propiedat que ye fundamental pa la mecanica cuantica y a computación cuantica.

## Se veiga tamién
*Ordinador cuantico
*Qutrit

## Referencias
Femtofotografía

A **femtofotografía** ye una tecnica pa rechistrar a propagación de pulsos de luz ultracurtos a traviés d'una escena a una velocidat muit alta (dica 1013 cuadros por segundo). Una femtofotografía ye equivalent a una respuesta d'empento optico d'una escena y tamién ha estau denotada por termins como *gravación de luz en vuelo* u *imachen transitoria*.

A femtofotografía d'obchectos macroscopicos estió contrimostrada por primera vegada utilizando un proceso holografico en o decenio de 1970 por Nils Abramsson en o Royal Institute of Technology (Suecia). Un equipo d'investigación d'o MIT Media Lab endrezau por Ramesh Raskar, de conchunta con colaboradors d'o Graphics and Imaging Lab d'a Universidat de Zaragoza, Aragón, aconsiguioron mas recientment un augmento significativo en a calidat d'a imachen fendo servir una camera sincronizada con un láser titanio-zafir y pa obtener imáchens 2D en cuenta d'una sola linia d'exploración.

En as suyas publicacions, l'equipo de Raskar afirma estar capaz de capturar exposicions tan curtas que a luz solament trascruza 0,6&nbsp;mm (correspondient a 2 picosegundos, u 2 × 10−12 segundos) entre o periodo d'exposición, una cifra que ye d'alcuerdo con a resolución nominal d'o modelo C5680 d'a camera Hamamatsu, en a cual se basa a suya configuración experimental. As gravacions presas con a configuración han aconseguiu una difusión significativa en os prencipals meyos de comunicación, incluida una presentación de Raskar en TEDGlobal 2012. Amás, l'equipo podió contrimostrar a reconstrucción d'obchectos desconoixius *arredol d'as cantonadas*, ye decir, difuera d'a linia de visión d'a fuent de luz y a camera, a partir de femtofotografías.

En 2013, investigadors d'a Universidat de Columbia Britanica contrimostroron una tecnica computacional que permite a extracción d'imáchens transitorias de datos de sensors de tiempo de vuelo sin a necesidat de detectors u fuents de luz ultrarrapedas.

## Referencias
Talaya de Mosarejos

A **talaya de Mosarejos** (en castellano *atalaya de Mosarejos*) ye una talaya situada en a redolada d'a localidat castellana de Mosarejos, perteneixient a o municipio de Recuerda, en a provincia de Soria, comunidat autonoma de Castiella y Leyón.

## Historia y descripción

Mientres o sieglo X, a empenta repobladora d'os contes castellanos enta o sud, ocupau por os musulmans, suposó o establimiento d'una nueva muga arredol d'o Duero. A respuesta d'o Califato será o reforzamiento d'os sistemas defensivos a traviés d'a construcción de fortificacions, adecuando-las a la nueva situación de muga. A talaya de Mosarejos, en Mosarejos, Recuerda, ye una torre de planta circular y forma licherament troncoconica de diez metros d'altaria, un diametro de cinco metros y meyo, y con una puerta de dentrada de meyo punto. A suya estructura orichinal presenta bella modificación como consecuencia d'o suyo uso como palomar, atamas d'o que mantiene o suyo carácter y singularidat.

Fue construyida con mampostería.

Fue declarada bien d'intrés cultural con a categoría de molimento o 23 de chinero de 2014.

## Referencias
Carmen Calvo

**Carmen Calvo Poyato** (naixita o 7 de chunio de 1957 de Cabra, Cordoba, Espanya) ye una profesora titular d'Universidat y politica espanyola. Estió vicepresidenta d'o Gubierno d'Espanya y ministra d'a Presidencia, Relacions con as Corz y Memoria Democratica, dende o 7 de chulio de 2018 dica o 12 de chulio de 2021.

## Vinclos externos
Vicente Basanta

**Miguel Vicente Basanta López**, naixito de Zaragoza (Aragón) en 1945, yera un piquero y  militant comunista y aragonesista que estió asasinau por un achent d'a policía espanyola o 5 de febrero de 1977 mientres realizaba una pintada en una paret d'a carrera Santa Gema de Zaragoza en a cual se leyeba "Treballo sí, policía no" de conchunta con o simbolo d'a falz y o martiello.

## Referencias
DocFetcher

**DocFetcher** ye un programa buscador d'escritorio de codigo ubierto que funciona en Microsoft Windows y Linux. Ye escrito en Java y tien una interficie grafica d'usuario basada en SWT.

A diferencia d'os motors de busca d'escritorio prominents, como que Google Desktop, solament indexa y rechira documentos, y solament en carpetas que han estau seleccionadas por l'usuario.

## Vinclos externos
* Pachina web oficial de DocFetcher
Git

**Git** ye un sistema de control de versions distribuiu pa rastriar cambios en cualsiquier conchunto de fichers, orichinalment disenyau pa coordinar o treballo entre programadores que cooperan en o codigo fuent entre o desarrollo de software. Os suyos obchectivos incluyen velocidat, integridat de datos y suporte pa fluxos de treballo distribuius y no linials (milars de ramas paralelas que s'executan en diferents sistemas).

Git estió creyau por Linus Torvalds en 2005 pa o desarrollo d'o kernel de Linux, con atros desembolicadors de kernel contribuindo a o suyo desarrollo inicial. Dende 2005, Junio Hamano ha estau o responsable d'o suyo mantenimiento. Igual que con a mayoría d'os atros sistemas de control de versions distribuius, y a diferencia d'a mayoría d'os sistemas client-servidor, cada directorio Git en cada ordinador ye un rebost completo con historial completo y capacidaz completas de seguimiento de versions, independientment de l'acceso a o ret u un servidor central. Git ye un software gratuito y de codigo ubierto distribuiu baixo GNU General Public License Version 2.

## Se veiga tamién
*GitHub

## Referencias
Manuela Garín Pinillos

**Manuela Garín Pinillos**, naixita d'Asturias (Espanya) l'1 de chinero de 1914, yera una matematica que destacó como que una d'as mullers pioneras en o estudio d'as matematicas en Mexico an plegó dimpués d'exiliar-se de Cuba al cabo d'a puyada d'o militar Gerardo Machado a lo poder en ixe país.

## Referencias
Louis Daguerre

**Louis-Jacques-Mandé Daguerre**, naixito de Cormeilles-en-Parisis (Francia) lo 18 de noviembre de 1787, yera un fotografo y pintor que ye reconoixiu por a suya invención d'o proceso de daguerrotipo d'a fotografía. Se fació conoixiu como un d'os pais d'a fotografía. Encara que ye mas famoso por as suyas contribucions a la fotografía, tamién estió un pintor consumau y un desembolicador de dioramas pa teatro.

## Referencias
May-Britt Moser

**May-Britt Moser**, naixida de Fosnavåg (Noruega) lo 4 de chinero de 1963, ye una psicologa y neurocientifica noruega, profesora de Psicolochía y Neurociencia en l'Universidat Noruega de Ciencia y Tecnolochía (NTNU). Ella y o suyo alavez esposo, Edvard Moser, compartioron o Premio Nobel de Fisiolochía u Medecina de 2014, atorgau por o suyo treballo sobre as celulas d'a cuadricula en a crosta entorrinal, asinas como cuantos espacios adicionals que representan os tipos de celulas en o mesmo circuito que componen o sistema de posicionamiento en o cerebro. . De conchuntas con Edvard Moser, establió l'entorno d'investigación Moser en NTNU, que éls dirichen, dende l'anyo 2012 tamién diriche o Centro de Computación Neural.

Moser recibió a suya educación como que psicologa en o Departamento de Psicolochía d'a Universidat d'Oslo y obtenió un doctorau en neurofisiolochía en a Facultat de Medicina en 1995; en 1996 estió nombrada profesora asociada de psicolochía biolochica en o Departamento de Psicolochía d'a Universidat Noruega de Ciencia y Tecnolochía (NTNU); estió ascendida a profesora de neurociencia en 2000, posteriorment en l'anyo 2002, o suyo grupo d'investigación recibió l'estatus de *centro d'excelencia independient*.

## Referencias

## Vinclos externos
Remallo

Un **remallo** u **reblón** ye un tenederas mecanico permanent. Antis d'estar instalau, un remallo consiste en un eixe cilindrico liso con una cabeza en un cabo. O cabo opuesto a la cabeza se diz coda. En a instalación, o remallo se coloca en un forato foradau, y a coda se vulca u se dobla (ye decir, se desforma), de traza que s'expande a aproximadament 1,5 vegadas o diametro orichinal de l'eixe, mantenendo o remallo en o suyo puesto. En atras parolas, trucar u tirar creya una nueva "cabeza" en o cabo d'a coda escachando o material d'a "coda" mas plano, o que da como resultau un remallo que tien aproximadament a forma d'una mancuerna. Pa distinguir entre os dos cabos d'o remallo, a cabeza orichinal se diz cabeza de fabrica y o cabo deformau se diz cabeza de taller u coda de zarre.

A causa que efectivament i hai una cabeza en cada cabo d'un remallo instalau, puede suportar cargas de tensión. Manimenos, ye muito mas capaz de suportar cargas talladeras (cargas perpendiculars a l'eixe de l'eixe).

As fixacions utilizadas en a construcción tradicional de barcos de fusta, como que os claus de cobre y os pernos de remallo, funcionan seguntes o mesmo prencipio que o remallo, pero yeran en emplego muito antis que s'introducise o termin remallo y, cuan se recuerdan, cheneralment se clasifican entre claus y pernos, respectivament.

## Se veiga tamién
*Rosie the Riveter.
*Rebladera.
*Mallo.

## Notas


## Referencias
Rebecca Lancefield

**Rebecca Craighill Lancefield**, naixita de Fort Wadsworth (Estaus Unius) lo 5 de chinero de 1895, ye una microbiologa que dentró a l'Instituto Rockefeller d'Investigación Medica en Nueva York en 1918, y estió profesora d'ixe Instituto entre a suya larga corrida. Os suyos treballos comprenden mas de 50 publicacions entre 60 anyos.

O suyo prencipal aconsigo estió o sistema de clasificación serolochica de bacterias d'o chenero Streptococcus, basau en bels antichenos de bienza presents en as especies de dito chenero. Iste sistema de clasificación ye usau internacionalment hue lo día.

## Referencias
Samuel Morse

**Samuel Finley Breese Morse**, naixito de Boston, Massachusetts (Estaus Unius) lo 27 d'abril de 1791, yera un inventor y pintor que, de conchunta con o suyo asociau Alfred Vail, inventó y instaló un sistema de telegrafía en Estats Unitos, o primer d'a suya clase. Se tractaba d'o telegrafo Morse, que permitiba transmitir mensaches por meyo d'empentas electricas zifradas en o codigo Morse, tamién inventau por ell.

L'1 de chinero de 1845, Morse y Vail facioron a devantadera a primera linia telegrafica d'Estaus Unius entre Washington y Baltimore, que feba servir o suyo sistema de telegrafía.

## Referencias
Codigo Morse

O **codigo Morse** ye un metodo utilizau en telecomunicacions pa codificar caracters de texto como secuencias estandardizadas de dos duracions de sinyal diferents, clamadas puntos y rayetas (en anglés *dots/dits* y *dashes/dahs*). O codigo Morse leva o nombre de Samuel Morse, l'inventor d'o telegrafo.

O Codigo Morse Internacional, tamién conoixiu como Codigo Morse Continental, codifica as 26 letras anglesas d'a A a la Z, cualques letras no anglesas, os numeros arabicos y un chicot conchunto de sinyals de puntuación y procedimientos. No i hai distinción entre letras mayusclas y minusclas. Cada simbolo de codigo Morse ye formau por una secuencia de puntos y rayetas. A duración d'o punto ye a unidat basica de medida de tiempo en a transmisión de codigo Morse. A duración d'una rayeta ye tres vegadas a duración d'un punto. Cada punto u rayeta dentro d'un caracter va seguiu d'un periodo d'ausencia de sinyal, clamau espacio, igual a la duración d'o punto. As letras d'una palabra son deseparadas por un espacio de duración igual a tres puntos, y as palabras son deseparadas por un espacio igual a siet puntos.  Pa augmentar a eficiencia d'a codificación, se disenyó o codigo Morse de traza que a longaria de cada simbolo sía aproximadament inversa a la frecuencia d'aparición d'o caracter que representa en o texto de l'idioma anglés. Asinas, a letra mas comuna en anglés, a letra «E», tien o codigo mas curto: un solament punto. A causa que os elementos d'o codigo Morse s'especifican por proporción en cuenta de por duracions de tiempo especificas, o codigo cheneralment se transmite a la velocidat mas alta que o receptor ye capaz de decodificar. A taxa de transmisión d'o codigo Morse (velocidat) s'especifica en grupos por menuto, comunament denominaus palabras por menuto.

O codigo Morse cheneralment se transmite por meyo d'a codificación d'un meyo portador d'información, como corrient electrica, ondas de radio, luz visible u ondas sonoras. A corrient u onda ye present entre o periodo de tiempo d'o punto u rayeta y ye ausent entre o tiempo entre puntos y rayetas.

## Referencias
Krita

**Krita** (d'o sueco *krita*, en aragonés "pinte") ye un editor de graficos de gratuito y de codigo ubierto disenyau prencipalment pa pintura dichital y animación 2D. S'executa en Windows, macOS, Linux, Android y Chrome OS. Conta con un lienzo accelerau por OpenGL, compatibilidat con l'administración d'a color, un motor de pincel abanzau, capas y mascaretas no destructivas, administración de capas basada en grupos, compatibilidat con ilustracions vectorials y perfils de personalización intercambiables. Ye escrito en C++ usando Qt.

## Se veiga tamién
*GIMP

## Vinclos externos
* Pachina web oficial de Krita
Alfred Vail

**Alfred Lewis Vail**, naixito de Morristown,Nueva Jersey (Estaus Unius) lo 25 de setiembre de 1807, yera un incheniero y inventor estausunidense. De conchunta con Samuel Morse, Vail estió fundamental en o desarrollo y a comercialización d'a telegrafía estausunidense entre 1837 y 1844.

Vail y Morse estioron os primers dos operadors de telegrafos en a primera linia experimental de Morse entre Washington y Baltimore, y Vail s'encargó de construir y administrar cuantas linias de telegrafo tempranas entre 1845 y 1848. Tamién estió responsable de cuantas innovacions tecnicas d'o sistema de Morse, particularment a tecla de ninvio y rechistros de gravación amilloraus y imans de relé. Vail deixó l'industria d'o telegrafo en 1848 porque creyeba que os cherents d'as linias de Morse no valoraban completament as suyas contribucions.

## Referencias
Osaka

**Osaka** (en chaponés 大阪市) ye una gran ciudat portuaria y un centro comercial a l'isla de Honsu en Chapón.  Tamién ye famosa por la suya modernidat arquitectonica, vida nocturna y la comida de las suyas carreras.

## Patrimonio arquitectonico
Lo castiello d'Osaka d'o Shogunato construyiu en o sieglo XVI, restaurau cauntas vegadas, ye un important monumento historico. Ye arredolau d'un fondón y un parque con árbols de cirgüelleras y cireseras que fan una en flor.

Lo templo xintoístas Sumiyoshi-taisha se troba entre los mas antigos de Chapón.

D'entre los edificios contemporanios destaca l'Abeno Harukas, un grataciels que con 60 plantas y 300 metros d'altaria ye l'edificio mas alto d'ista ciudat, en ell bi ha un hotel y oficinas.

## Esporte
### Competicions esportivas
En Osaka se celebró lo Campionato Mundial d'Atletismo en a suya edición de 2007.

## Referencias
Muela d'Anadón

La **muela d'Anadón** ye un ixamplamiento en forma de muela subtriangular enta lo Norte de la part sudoccidental de la sierra d'Orich.

La superficie de la muela perteneixe a los termins munipals d'Anadón, Segura de los Banyos y Salcediello. Lo cabalto perteneixe sobre tot a Anadón.

## Altarias
La principal altaria ye de 1273 m y no ye asociada a garra nombre de cima. La Molatiella ye una penya de 1247 metros d'altaria situada en lo cabalto de lo morrón d'Albas y presenta un vértiz cheodesico.

## Cheolochía
La muela d'Anadón presenta uns materials paleochenos y cretacios concordants que encabalgan sobre lo Keuper y la resta de lo Triasico, a la vegada sobre lo Carbonifero de l'anticlinal de Mont Albán. Las auguas soterranas que traviesan los materials cretacios se troban los materials archilencos-salagonutz impermiables de lo Keuper y brotan cargadas de sals en los banyos de Segura.

Lo superficie d'erosión fundamental ye present sobre los materials principalment cretacios de lo cabalto, lo que da la morfolochía de muela.

En la vertient oriental bi ha una falla transversal de rumbo NNW que influye en la disposición de los afloramientos de Paleozoico a l'este y a l'ueste de la muela.

A lo sud d'esta muela cretacia bi ha un cambio de dirección important enta lo nord-este que ha estau interpretau como un codo de captura. Lo sistema de fallas de dirección N-S habría favoreixiu una erosión regresiva con la formación d'una foz a traviés de la que desauguó a la fin una val que primero desauguaba enta lo río Segura. Unatra posibilidat ye que lo tramo inicial a lo sud de la sierra d'Orich desauguase primero enta Xalón a traviés de Campo Romanos, que ye un terreno que fue capturau por la Paleouerba.

## Referencias
Juan de la Cierva

**Juan de la Cierva y Codorníu**, naixiu de Murcia (Rechión de Murcia, Espanya) lo 21 de setiembre de 1895 y muerto en Croydon (Gran Londres, Reino Uniu) lo 9 d'aviento de 1936, yera un inventor, cientifico aeronautico, incheniero de camins, canals y puertos y aviador. Inventó l'autochiro, un vehiclo precursor de l'actual helicoptero.

## Referencias
Autochiro

Un **autochiro** (d'o griego αὐτός y γύρος, "autochiro"), tamién conoixiu como que **chirocoptero**, ye un tipo d'helicoptero que utiliza un rotor sin potencia en autorrotación libre pa desarrollar a sustentación. L'empente enta debant se proporciona de forma independient, por meyo d'una helice accionada por motor. Si bien ye semellant a un rotor d'helicoptero en apariencia, o rotor de l'autochiro ha de tener aire fluyendo a traviés d'o disco d'o rotor pa chenerar rotación, y l'aire fluye enta alto a traviés d'o disco d'o rotor en cuenta d'enta baixo.

L'autochiro estió inventau por l'incheniero espanyol Juan de la Cierva en un intento de creyar un avión que podese volar con seguranza a baixas velocidatz. Voló un por primera vegada o 9 de chinero de 1923, en l'Aerodromo de Cuatro Vientos en Madrit. L'autochiro de Cierva se considera o predecesor de l'helicoptero moderno. L'avión se pareixeba a l'avión d'ala fixa d'a epoca, con un motor y una helice amontaus en a parti debantera.

L'exito de l'autochiro atrayió l'intrés d'os industrials y, baixo licencia de Cierva en os decenios de 1920 y 1930, as interpresas de Pitcairn y Kellett facioron mas innovacions. Os autochiros de zaguer modelo, inspiraus en os disenyos de Etienne Dormoy Buhl A-1 Autogyro y Igor Bensen, contan con un motor y una helice amontaus en a parti zaguera en una configuración d'empentador.

O termin *Autogiro* yera una marca rechistrada de Cierva Autogiro Company, y o termin *chirocoptero* (en anglés *Gyrocopter*) estió utilizau por E. Burke Wilford, qui desembolicó l'autochiro Reiseler Kreiser en a primera metat d'o sieglo XX. Iste zaguer termin estió posteriorment adoptau como que marca comercial por *[[Bensen Aircraft]]*.

## Referencias
Pico Chornaleras

O **pico Chornaleras** ye una montanya de 2.615 metros que se troba en a muga entre os municipios de Torla-Ordesa y Pandicosa, en a provincia de Uesca (Aragón).

## Vinclos externos
* en "Mendikat"
Pico Calcilé

O **pico Calcilé** ye una montanya de 2.564 metros que se troba en o municipio de Torla-Ordesa, en a provincia de Uesca (Aragón).

## Vinclos externos
* en "Mendikat"
Chuck Yeager

**Charles Elwood Yeager**, naixito de Myra (Estaus Unius) lo 13 de febrero de 1923, yera un piloto de prebas, militar y escritor qui en 1947 se convirtió en o primer piloto d'a historia que confirmó haber superau a velocidat d'o soniu en vuelo alibelau.

A corrida de Yeager prencipió en a Segunda Guerra Mundial como soldau raso en l'Exercito d'os Estaus Unius, asignau a as Fuerzas Aerias de l'Exercito en 1941. Dimpués de servir como mecanico d'avions, en setiembre de 1942, ingresó a l'entrenamiento de pilotos alistaus y en graduar-se estió puyau a lo rango d'oficial de vuelo (a versión d'a Fuerza Aeria de l'Exercito d'a Segunda Guerra Mundial d'o suboficial de l'Exercito), mas tardi aconseguindo a mayoría d'as suyas victorias aerias como piloto de combate P-51 Mustang en o Frent Occidental, an se le atribuyó o espaldo d'11.5 enemigos (a metat d'o credito ye d'un segundo piloto que l'aduyó en un solament espaldo). O 12 d'octubre de 1944, aconsiguió l'estatus de "as en un día", espaldando cinco avions enemigos en una misión.

Dimpués d'a guerra, Yeager se convirtió en piloto de prebas y voló muitos tipos d'avions, incluius avions experimentals propulsaus ​​por codetes pa o Comité Asesor Nacional d'Aeronautica (NACA). A traviés d'o programa NACA, se convirtió en o primer estar humano en trencar oficialment a barrera d'o son o 14 d'octubre de 1947 cuan voló o Bell X-1 experimental a Mach 1 a una altitut de 45.000 piez (13.700 m), por o que ganó os dos premios Trofeos Collier y Mackay en 1948. Dimpués trencó cuantos atros récords de velocidat y altitut en os anyos siguients.

Yeager mas tardi comandó escuadrons de combate y alas en Alemanya, asinas como en o sud-este asiatico entre a Guerra de Vietnam. En reconoixencia a as suyas logros y as calificacions de desempenyo excelents d'ixas unidaz, estió puyau a cheneral de brigada en 1969 y incluiu en o Salón d'a Fama de l'Aviación Nacional en 1973, y se retiró l'1 de marzo de 1975. A corrida de vuelo en servicio activo de tres guerras de Yeager abarcó mas de 30 anyadas y lo levó a muitas partis d'o mundo, incluida a Guerra de Corea y l'Unión Sovietica entre l'apocheu d'a Guerra Fría. A lo largo d'a suya vida, voló mas de 360 ​​tipos diferents d'avions.

## Referencias
Morrón d'Albas

Lo **morrón d'Albas** (*morrón d'Anadón* en castellano) ye un angle prominent y vistable de la muela d'Anadón situau en lo suyo cabo nordoriental, en lo termin municipal d'Anadón (Teruel).

Lo morrón d'Albas ye despartiu de la resta de la muela por un cuello a on que se troba lo corral de Mirambueno y tiene lo suyo cabalto en una penya de 1247 metros d'altaria (La Molatiella), con un vértiz cheodesico.

## Toponimia
L'oronimo *morrón d'Albas* fa referencia a los cinglos y penyas de calsinera blanca de la muela d'Anadón. D'acuerdo con Francisco Marsá Gómez los toponimos con l'elemento *albo* son anteriors a la cheneralización de l'adchectivo *blanco* en lo sieglo XIII, que ye lo que se troba en los toponimos tipicos de reconquiesta. La presencia de l'elemento arcaico *ALBUS* en *Albas* s'explica porque la reconquiesta de la redolada d'Anadón s'heba produciu bel sieglo antes igual como en Mont Albán.

A primers de lo sieglo XVII lo portugués João Baptista Labanha fizo mención d*'Alvas* en lo suyo libro "*[[Itinerario del Reyno de Aragón (1610-1611)]]*":

Este micropononimo tiene relación con *Collados de Albas*, que se documenta en textos de lo sieglo XV escitos en Muniesa pero relacionaus con Anadón.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0492/049269.pdf Fuella de lo vértiz cheodesico de La Molatiella].
Alto d'el Morrón

**Alto d'el Morrón** puet fer referencia a:

* L**'[[Alto d'el Morrón (sierra de Sollavientos)|Alto d'el Morrón]]** (1.889 m), **mont** situau en a muga entre os municipios de Val de Linars y Villarroya de los Pinars.
* L**'[[Alto d'el Morrón (fondada de Mora)|Alto d'el Morrón]]** (1.271 m), **mont** situau en o municipio de Mora de Rubielos.
Premios Nacionals de Cultura (Espanya)

Os **Premios Nacionals de Cultura** (en castellano y oficialment: *Premios Nacionales de Cultura*) son un conchunto de premios atorgaus anualment por o Ministerio de Cultura y Esporte d'Espanya.

S'agrupan por arias tematicas: Promoción de l'Arte, o Libro, a Lectura y as Letras, as Artes Escenicas y Musica, o Patrimonio Historico, as Industrias Culturals y a Tauromaquia.

## Arias tematicas

### Bellas Artes
* Premio Nacional d'Artes Plasticas
* Premio Nacional de Fotografia
* Premio Nacional de Disenyo de Moda

### Cine y Audiovisuals
* Premio Nacional de Cinematografía

### Libro, Lectura y Letras
* Premio Nacional d'as Letras Espanyolas
* Premio Nacional de Literatura:
** Premio Nacional d'Ensayo
** Premio Nacional de Literatura dramatica
** Premio Nacional de Literatura infantil y chuvenil
** Premio Nacional de Narrativa
** Premio Nacional de Poesía
** Premio Nacional de Poesía Choven Miguel Hernández
* Premio Nacional de Historia d'Espanya
* Premio Nacional a la Millor Traducción
* Premio Nacional a l'Obra d'un Traductor
* Premio Nacional d'o Cómic
* Premio Nacional d'Ilustración
* Premio Nacional de Periodismo Cultural
* Premio Nacional de Fomento d'a Lectura
* Premio Nacional a la Millor Labor Editorial Cultural

### Artes Escenicas y Musica
* Premio Nacional de Musica
* Premio Nacional de Danza
* Premio Nacional de Teatro
* Premio Nacional de Circo
* Premio Nacional d'as Musicas Actuals
* Premio Nacional de Artes Scenicas pa la Infancia y a Choventut
* Premio de Teatro pa autors novels Calderón de la Barca

### Patrimonio Histórico
* Premio Nacional de Restauración y Conservación de Biens Culturals

### Industrias Culturals
* Premio Nacional de Televisión

### Tauromaquia
* Premio Nacional de Tauromaquia

## Vinclos externos
*  Premios Nacionals de Cultura en o sitio web d'o Ministerio de Cultura y Esporte
Río Würm

O **río Würm** (en bavaro *Wiam*) ye un río alemán, afluent d'o río Amper, que tien o suyo naixedero en o Laco de Starnberg (Bavera, Alemanya), y vierte as suyas auguas en o Río Amper(Bavera, Alemanya), dimpués d'un recorrito de 39,8 km de largaria, en trescruzando localidaz destacatas en  Alemanya, como Starnberg, Múnich u Dachau.

As suyas auguas drenan una cuenca hidrolochica con una superficie de 428,96 km² a traviés d'un cabal meyano de 4,74 m³/s.

Tot y que o Würm ye un río chicot, ye muit conoixiu ya que da o suyo nombre a la glaciación Würm.

## Toponimía
O nombre d'o río Würm s'atestigua por primera vegada como que *Uuirma* en l'anyo 772 y mas tardi como que *Wirmiseo*(910), *Vuirama* (956/957), *Wirmina* (1056), *Wirm* (1310) y finalment en 1674 como que Würm. Se deriva tradicionalment d'una expresión celta *wirmina* ("o que fluye rapidament"). Manimenos, seguntes Hans Bahlow, prebablement sía precelta, pero encara d'orichen indoeuropeo. O nombre perteneixería asinas a la capa d'os nombres d'augua conservaus mas antigos. Por tanto, Würm se compone de l'indoeuropeu *uer-*, *uor-* ("augua, plevida, río")  y un sufixo m.

## Referencias

## Vinclos externos
Cabezo Valero

**Cabezo Valero** puet fer referencia a:

* O **[[Cabezo Valero (Badenas)|cabezo Valero]]** (1.182 m), un **cabezo** situau en o municipio de Badenas.
* O **[[Cabezo Valero (Casp)|cabezo Valero]]** (199 m), un **cabezo** situau en o municipio de Casp.
Penya Lisa

**Penya Lisa** puet fer referencia a:

* **[[Penya Lisa (Sant Chuan de Plan)|Penya Lisa]]** (2.492 m), una **penya** situada en lo municipio de Sant Chuan de Plan (Val de Chistau).
* **[[Penya Lisa (Campos)|Penya Lisa]]** (1.414 m), una **penya** de la sierra d'Exarc situada en lo municipio de Aliaga (Cuencas Meneras).
* **[[Penya Lisa (Orrios)|Penya Lisa]]** (1.349 m), una **penya** situada en lo termin municipal de Orrios (Comunidat de Teruel).
* **[[Penya Lisa (Nogueras)|Penya Lisa]]** (1.048 m), una **penya** de la sierra de Ferrera situada en lo termin municipal de Nogueras (Xiloca).
Sinclinal pendiu

Un **sinclinal pendiu** ye un tipo de releu invertiu caracterizau por un plego sinclinal a una altaria mayor que los plegos anticlinals complementarios, que han estau muit desfeitos por una erosión que ha feito desapareixer estratos u formacions estratigraficas que encara persisten en lo sinclinal. Los anticlinals complementarios d'un sinclinal pendiu pueden convertir-se en vals.

La formación d'un sinclinal pendiu viene afavorida por livels de roca tova de gran potencia en relación a un livel superior de muita menor potencia, lo que afavoreix la erosión.

## Muelas

En materials mesozoicos de lo Sistema Iberico liucherament plegaus bi ha muelas con cabalto concavo que se relacionan con sinclinals pendius. Cuasi todas estas muelas con cabalto plegau s'han feito en materials cretacios, manimenos la Muela de Fridas s'ha feito en materials churasicos.

*La Muela (Alfama d'Aragón).
*Muela de Camariellas.
*Muela d'el Col.
*Muela d'Exorcas.
*Muela de Fababuix..
*Muela de Fridas.
*Muela de Gúdar.
*Muela de Monchén.
*Muela Mujer.
*Muela de Sant Chuan.

## Penyas

Una penya ye un mont y un pueyo rocoso con alta pendient. La formación d'un sinclinal pendiu se veye afavorida por livels de roca tova de gran potencia en relación a los livels duros superiors. La erosión de materials tovos como las archilitas y los salagons fa que los materials rocosos resistents y plegaus queden en alto, cada vegada mas aislaus, y se faigan vistables convertindo-se en penyas.

*Penya de las Armas.
*Penya Foratata.
*Penya Forca.
*Penya Uruel.
*Punta Llerga.

## Castiellos

Si la penya ye aislada y rodeyada de cinglos puede responder en toponimia a un "castiello".

*Castiello d'Acher.
*Castiello Mayor (sinclinal pendiu y klippe).

## Mamblas

En tierras de la Meseta Espanyola, y especialment en la provincia de Burgos bi ha uns sinclinals pendius que corresponden toponimicament con *[[Mamblas (cheomorfolochía)|mambla]]s*, ye dicir, releus con forma de teta. Las mamblas s'han formau en plegos d'estratos de calsinera de lo Cretacio superior que han sedimentau sobre conglomeraus y arenitas. Como en estas series de plegos gosan conservar-sen millor los sinclinals no que los anticlinals, los cabaltos de las mamblas gosan corresponder a sinclinals pendius.

## Sierras

*Sierra de Cucalón.
*Sierra de la Talaya.
*Sierra Vernera.

## Referencias
Althegnenberg

**Althegnenberg ** (en bavaro *Henaberg*) ye un municipio de Bavera, Alemanya. Se troba en o Districto de Fürstenfeldbruck.
Maisach

**Maisach** (en bavaro *Moasa*) ye un municipio de Bavera, Alemanya. Se troba en o Districto de Fürstenfeldbruck.
Burgkirchen an der Alz

**Burgkirchen an der Alz** (en bavaro *Buagkiacha a da Oiz*) ye un municipio de Bavera, Alemanya. Se troba en o districto d'Altötting.

## Vinclos externos
Os Garranchos

**Os Garranchos** u **Garranchos de Piniecho** ye un mont de 2.546 metros que se troba administrativament en o municipio de Pandicosa (Uesca).

## Vinclos externos
* En "Mendikat"